als_Latn dik_Latn sag_Latn
Zgjedhjet e 11 qershorit konsiderohen si zgjedhjet që kanë prodhuar ndryshimet më të mëdha në skenën politike në Kosovë që nga paslufta.
Të dielen që shkoi është votuar për deputetët e legjislaturës së re të parlamentit të Republikës së Kosovës, me ç’rast nga të dhënat paraprake ka humbës dhe ka fitues në këto zgjedhje.
Hyrja në koalicion e partisë NISMA me PDK’në dhe AAK’në kishte krijuar përshtypjen e përgjithshme se NISMA do të pësojë humbjen më të thellë elektorale, por si duket ka ndodhur e kundërta. Përveç rritjes së madhe të LVV’së në nivel vendi, është pikërisht edhe NISMA e cila ka shënuar një rritje të madhe elektorale, duke u shndrruar në parti faktor për krijimin e qeverisë së re.
Një rritje jashtëzakonisht të madhe, duket se NISMA ka patur edhe në Prizren, pasi në strukturat e kësaj dege është vërejtur një mobilizim i jashtëzakonshëm nga anëtarësia e gjerë, strukturat organizative dhe vet mbështetësit.
Kujtojmë se në zgjedhjet e kaluara, NISMA dega në Prizren ishte përfaqësuar me vetëm një deputet, Zafir Berisha, ndërsa tani përveç Berishës do të jetë edhe Albulena Balaj – Halimaj.
Jo më kot besohet se organizimi dhe organizatorët e bëjnë lojën kryesore. Duke mos e anashkaluar kontributin e asnjërit në këtë subjekt politik, ne kemi veçuar dy organizatorët më karizmatik në këtë subjekt politik, dhe ata janë Enver Ahmetaj e Besnik Bobaj, të cilët përgjatë tërë fushatës dhe në ditën e zgjedhjeve kanë dhënë kontribut të jashtëzakonshëm duke i mobilizuar banorët, duke i njoftuar dhe bindur se zgjidhja dhe zgjedhja më e mirë është NISMA dhe kandidatët e saj për deputet. Që të dy vijnë nga fshati Korishë, dhë kanë arritur që partisë NISMA t’ia sigurojnë mbi 400 vota, nga 850 sa kishte në total koalicioni PAN në këtë fshat.
Ditë më parë vet lideri i partisë NISMA, Fatmir Limaj kishte deklaruar se Korisha është njëra ndër arteriet kryesore të NISMA’s për Kosovën. Enver Ahmetaj dhe Besnik Bobaj si dy mbështetës të flaktë të Fatmir Limajt, në bashkëpunim me shumë anëtarë të tjerë të këtij subjekti politik në Prizren kanë bërë mobilizimin më të madh të anëtarësisë dhe mbështetësve të tyre për ti sjellur një fitore për partinë NISMA, e cila tani po shkon drejt një rritje të pandalshme në nivel vendi.
Nga gjashtë deputet sa kishte NISMA në zgjedhjet e kaluara, ajo pritet që në këtë legjislaturë ti ketë 8 – 10 deputet./04online.info/
als_Latn als_Latn als_Latn als_Latn als_Latn als_Latn als_Latn als_Latn